: Aquesta ruta comença al Fòrum Romà i recorre punts destacats de l’època romana a Palma, continua per diferents racons del recinte de l’Almudaina per acabar a les termes romanes excavades a l’interior de la Seu.

: Setze punts conformen aquest itinerari que s’inicia a l’arc que donava accés a les drassanes del valí de Mayurqa, a l’Hort del Rei. Continua pels Banys Àrabs fins a les Torres del Temple, per endinsar-se després al naixement del nou Regne de Mallorca a través de la Porta de Santa Margalida. Recorre punts emblemàtics com el Call Major, la casa natal de Ramon Llull, el Bordell Medieval, el Consell General dels Agermanats o el lloc on es produí l’assassinat d’en Berga, entre d’altres, per acabar al carrer de Baró de Pinopar, on el 1715 es produí la derrota de la Guerra de Successió.